Um sóknargjöld og fleira skulu þjóðkirkjusöfnuðir og skráð trúfélög eiga ákveðna hlutdeild í tekjuskatti . Það helgast svo af því hvaða trúfélagi maður tilheyrir hvert „ kirkjuskattur ” eða sóknargjöld manns renna . Sé maður ekki í neinu trúfélagi renna sóknargjöldin til ríkissjóðs en fram til 29. júní 2009 rann þessi hlutur til Háskóla Íslands . Þá segir í 4. tölul. 1. mgr. 22. gr. laga nr. 70 / 1996 um réttindi og skyldur starfsmanna ríkisins að biskup Íslands , vígslubiskupar , prófastar og prestar þjóðkirkjunnar teljist til embættismanna ríkisins . Af því leiðir að laun þeirra eru greidd af öllum skattgreiðendum , hvort sem þeir eru í þjóðkirkjunni eða ekki . Ríkið heldur einnig uppi kennslu fyrir presta þjóðkirkjunnar við guðfræðideild Háskóla Íslands sem allir íslenskir skattgreiðendur kosta hvort sem þeir eru í þjóðkirkjunni eða ekki . Þá greiða allir íslenskir skattgreiðendur , bæði þeir sem eru í þjóðkirkjunni og þeir sem eru ekki í henni , árlega í kirkjubyggingarsjóð , samanber lög nr. 21 / 1981 . Fleiri dæmi mætti nefna um að öllum íslenskum skattgreiðendum sé gert að greiða skatta til þjóðkirkjunnar . Öll þau lagaákvæði sem hér hafa verið nefnd eru í reynd aðeins útfærsla löggjafans á ákvæðum stjórnarskrárinnar . Þannig segir í 1. mgr. 62. gr. stjskr. að hin evangelíska lúterska kirkja skuli vera þjóðkirkja á Íslandi , og skuli ríkisvaldið að því leyti styðja hana og vernda . Þá segir í 3. málsgrein 64. gr. stjskr. að sé maður utan trúfélaga skuli hann greiða til Háskóla Íslands gjöld þau sem honum hefði ella borið að greiða til trúfélags síns . Einnig stendur að breyta megi þessu með lögum sem var einmitt raunin 29. júní 2009 , sjá 22. - 25. gr. laga nr. 70 / 2009 . Öll ákvæði um Háskóla Íslands voru tekin út úr þessum lögum og eftir stendur því að einungis þjóðkirkjusöfnuðir og skráð trúfélög eigi ákveðna hlutdeild í tekjuskatti . Um ástæðuna að baki þessara breytinga má lesa í Um 23. - 26. gr . Þskj. 155 , 118. mál : „ Þetta framlag vegna einstaklinga utan trúfélaga tengist ekki beint neinum útgjöldum sem stofnast vegna trúarskoðana fólks til trúariðkunar líkt og gildir hjá skráðum trúfélögum , þ.m.t. þjóðkirkjunni . Þá er framlagið arfleifð frá fyrri tíð þegar aðeins einn háskóli var í landinu og á sér ekki hliðstæðu gagnvart öðrum háskólum , auk þess sem það þykir ekki falla vel að árlegri fjárlagagerð um háskólastigið . Þykir eðlilegra að þetta fyrirkomulag framlagsins til Háskólasjóðs verði afnumið og að í stað þess komi bein fjárveiting úr ríkissjóði . “ Árið 1996 námu sóknargjöld sem runnu til Háskólasjóðs 24 milljónum króna . Sjóðurinn hefur einnig nokkrar aðrar tekjur . Stofnskrá hans var samþykkt á fundi háskólaráðs 4. apríl 1974 . Fé hans skal meðal annars varið til að efla menningarstarfsemi innan Háskólans , svo sem útgáfustarfsemi , fyrirlestrahald fyrir almenning og tónleikahald . Einnig má leita til sjóðsins vegna óvæntra útgjalda sem verður ekki mætt öðru vísi . Svar menntamálaráðherra við fyrirspurn Marðar Árnasonar um gjöld einstaklinga utan trúfélaga , 121. löggjafarþing , 1996 - 1997 , 352. mál . Lög nr. 70 / 2009 . XII . KAFLI , Breyting á lögum nr. 91 / 1987 , um sóknargjöld o.fl. , með síðari breytingum .